મુંબઇ, તા. 22 : શિવસેના દ્વારા શિવસૈનિકોને અગાઉ `િશવબંધન' કાંડે બાંધવામાં આવતું હતું, હવે વાઘની વીંટીનું વિતરણ કરાયું છે. મંગળવાર,23મી જાન્યુઆરીએ શિવસેનાપ્રમુખ બાળાસાહેબ ઠાકરેની જન્મજયંતી નિમિતે આ વિતરણ કરાયું છે. શિવસેનાના કોલાબા વિભાગ દ્વારા સાસૂન ડૉકમાં સંસદસભ્ય અરવિંદ સાવંત, વિભાગપ્રમુખ પાંડુરંગ સકપાળ અને કૃષ્ણા પવળે વગેરે નેતાઓની હાજરીમાં વાઘના મુખની પ્રતિકૃતિ ધરાવતી ખાસ વીંટીઓ વહેંચવામાં આવી હતી. અરવિંદ સાવંતના હસ્તે આ વિભાગના લગભગ 800 શિવસૈનિકોને વીંટી આપવામાં આવી હતી.